Diari Oficial de la Generalitat Valenciana


Sumari del DOGV 3899, del 18-12-2000 (2000/9313)

Rotlle d'apel·lació número 1.117/1999. Cèdula de notificació.
-------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9313


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.117/1999. Cèdula de notificació. [2000/Q9313]
  
La Secció de Suport de la Secció Novena de l'Audiència Provincial de València ha dictat, en el rotlle d'apel·lació número 1.117/1999, la sentència que té l'encapçalament i la part dispositiva que es diu tot seguit:
  
«València, 26 de juliol de 2000
  
La Secció de Suport de la Secció Novena de l'Audiència Provincial de València, integrada per les magistrades a què es fa referència més amunt, han vist i examinat aquest rotlle d'apel·lació número 1.117/1999, que prové del judici de separació matrimonial número 1.105/1998, del Jutjat de Primera Instància número 8 de València, en el qual han sigut parts, com a apel·lant, la senyora Emilia Jiménez López, representada per la procuradora Ana Isabel Serna Nieva i assistida pel lletrat Santiago Cavalche Rebello, i, com a apel·lat, el senyor Santos Vicente Irzo Royo, declarat en rebel·lia. Ha sigut part el ministeri fiscal, que no ha comparegut a l'acte de la vista.
  
Es ponent la magistrada Carmen Ferrer Tárrega.
  
Decisió
  
Amb l'estimació en part del recurs d'apel·lació interposat per la procuradora Ana Isabel Serna Nieva, en nom i representació de la senyora Emilia Jiménez López, contra la sentència dictada per la senyora jutgessa del Jutjat de Primera Instància número 8 de València en el judici de separació matrimonial número 1.105/1998, acordem la separació d'ambdós cònjuges, amb tots els efectes legals inherents a aquesta declaració.
  
S'acorden les mesures següents:
  
a) Es concedeix a la mare la guarda i custòdia de les filles menors i, mentre no es declare incapaç el pare, la pàtria potestat roman compartida.
  
b) Es concedeix a la mare i a les files l'ús i gaudi de l'habitatge familiar situat a l'avinguda de Valladolid, número 40.B.38.ª.
  
c) Es fixa com a règim de visites a favor del pare, el que ara s'està portant a cap, que consisteix en què es mantinga la visita quinzenal de les filles al centre residencial on està internat el pare.
  
d) Pel que fa a la pensió que ha de pagar el pare en concepte de contribució a les càrregues del matrimoni i aliments a favor de les filles, es determinarà en execució de sentència, tenint en compte que la pensió per incapacitat que rep ha de servir, en primer lloc, per a poder-se pagar l'estada al centre residencial, i únicament en el cas que quede una quantitat sobrant, aquesta es destinarà per a pensió per a aliments a favor de les dues filles menors, la quantia de la qual en cap cas pot ser superior a 60.000 pessetes, sense perjudici de les variacions de l'índex de preus al consum.
  
Comuniqueu aquesta resolució al Registre Civil d'Utiel on consta inscrit el matrimoni.
  
No es procedent fer especial imposició de les costes processals en aquesta alçada.
  
No s'hi pot interposar cap recurs».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Santos Vicente Irzo Royo.